نجوى المالحي -كود الماكيوز نهيلة أملقي لي فاقت واحد الصبح ومالقات مادير وقالت ارا ندير الحجاب جبدات على راسها صداع ماعندها مادير بيه. نهيلة أملقي المشهورة ب باربي ولي كانت دارت كسيدة في مراكش قتلات فيها جوج دراري قبل ما تدخل للحبس وتخرج معدما خلصات 100 مليون ديال الدية غير علنات انها دارت الحجاب وهما المتتبعين هجمو عليها وقالو ليها ما عطاك والو العرا عليها قررتي تغطاي باش ضبري على خليجي وحتى نتي بحالك بحال ندى حاسي كيم كارداشيان الخميسات غادي تلبسي الفولار شي شوية ومن بعد تحيديه.. نهيلة أملقي ماعجبهاش هاد التشبيه وخرجات كتبتي في فيديو وكتطلب من الناس يعطيوها التيساع ويخليوها تعيش حياتها كيف بغات واختارت. غير هو لي مافهماهش هاد الانسة هو انها دابا شخصية عامة ومن حق الناس لي كيتبعوها يعطيو رأيهم فيها بلا سبان ايه ولكن يعبرو على شنو كيظنو فيها وفي قرراتها حاجة عادية بما انها اختارت تكون مشهورة. وعاد باش هاد القرارات ديال اجي ندير الفولار ولا الخمار ولا النقاب معروفين بيه انواعها ومعروفين انهم مكيصبروش بيه وبلاش نيت حسن.